ෂාෆ්ටර්ගේ ජංගම දුරකථනය පවුලේ සාමාජිකයින්ට යළි දීමට හැකිද  උසාවිය සීඅයිඩියෙන් වාර්තාවක් ඉල්ලයි
පවුලේ සාමාජිකයින්ට බැංකු කටයුතු ඉදිරියට පවත්වාගෙන යෑම සඳහා ඝාතනයට ලක් වූ ව්යාපාරික දිනේෂ් ෂාෆ්ටර් මහතාගේ ජංගම දුරකථනය නැවත ලබා දීමට හැකියාවක් තිබේදැයි යන්න පිළිබඳව කඩිනමින් විමර්ශනය කර සැප්තැම්බර් 09 වැනිදා අධිකරණයට වාර්තාවක් ඉදිරිපත් කරන ලෙස කොළඹ අතිරේක මහෙස්ත්රාත් හර්ෂණ කැකුණවල මහතා අපරාධ පරීක්ෂණ දෙපාර්තමේන්තුවට නියෝග කළේය තම සැමියාගේ ව්යාපාර කටයුතු ඉදිරියටත් කරගෙන යෑමට අදාළව එම අංකය ඇතුළත් සිම්පත අත්යවශ්යව ඇති බැවින් එය තමාට ලබාදීමට නියෝගයක් ලබා දෙන ලෙසට ෂාෆ්ටර් මහතාගේ බිරිඳ සිය නීතිඥවරුන් මගින් සිදුකළ ඉල්ලීමක් සලකා බලමින් මහෙස්ත්රාත්වරයා මෙම නියෝගය ලබා දුන්නේය එහිදී අපරාධ පරීක්ෂණ දෙපාර්තමේන්තුවේ නිලධාරීන් අධිකරණයට කියා සිටියේ දිනේෂ් ෂාෆ්ටර් මහතා ඝාතනය කළ සැකකරුවන් අත්අඩංගුවට ගැනීම සඳහා මේ වන විට විමර්ශන මෙහෙයවන බවත් ඔහු ඝාතනයට ලක්වීමට පෙර භාවිත කළ දුරකථන අංකය දැක්වෙන නව සිම්පතක් ඔහුගේ බිරිඳට ලබාදීමෙන් එම විමර්ශන කටයුතුවලට බාධාවක් සිදුවිය හැකි බවයි බොරැල්ල පොදු සුසාන භූමිය අසල සිදු වූ අභිරහස් සිද්ධියක් හේතුවෙන් කොළඹ ජාතික රෝහලට ඇතුළත් කළ ෂාෆ්ටර් මහතා ඉකුත් වසරේ දෙසැම්බර් 16 වැනිදා මරණයට පත්විය මෙම අභිරහස් මරණය සම්බන්ධයෙන් එම පවුලේ ඥාතීන් බොරැල්ල පොලිසියට හා අපරාධ පරීක්ෂණ දෙපාර්තමේන්තුවට කරන ලද පැමිණිල්ලක් අනුව මෙම මරණය පිළිබඳව සොයා බැලීම සඳහා කොළඹ අතිරේක මහෙස්ත්රාත් රජින්ද්රා ජයසූරිය මහත්මිය විසින් පංච පුද්ගල විද්වත් වෛද්ය කමිටුවක් ද පත් කර තිබිණි ෂාෆ්ටර් මහතාගේ මරණය ඝාතනයක් බවට සැක කළ හැකි බව එම විද්වත් වෛද්ය කමිටුව පසුගියදා අධිකරණයට සිය වාර්තාව මගින් දැන්වීම හේතුවෙන් මෙම සිද්ධියට අදාළ සැකකරුවන් වහාම අත්අඩංගුවට ගෙන අධිකරණයට ඉදිරිපත් කරන ලෙසද මහෙස්ත්රාත්වරිය අපරාධ පරීක්ෂණ දෙපාර්තමේන්තුවට නියෝග කර තිබේ අධිකරණයේ නියෝග අනුව නැවත ගොඩගෙන කරාපිටිය රෝහලේ තැන්පත් කර තිබූ ෂාෆ්ටර් මහතාගේ දේහය ඉකුත් නොවැම්බර් මස 4 දින ජාවත්ත පොදු සුසාන භූමියේදී නැවත මිහිදන් කෙරිණි ඒජේඒ අබේනායක